מכתב אהבה 
במקומות מוכרים כבר שותקים הצלילים שאהבנו; ושירים לוהטים כבר הפכו מקצבים ישנים; והזמן כמו עומד משחק בשנים למולנו; רק אנחנו שומעים אגדות וקולות רחוקים; בשולי מדרכות עוד קורצות אשליות בכל ערב; הפרחים לוחשים בצבעים מפתים אהבות; שאלות שהיו מצפות ושותקות על הדרך; מחכות כאביון ופושטות את היד לתשובות; אני עוד זוכרת, אני עוד שומרת; את המילים, הרגעים, את המבט; אולי אין כבר טעם לשוב בכל פעם; אל אותם הימים אל אותם הימים; איך בוער בי הכל ומשאיר סימנים כצלקת; והאור הרחוק עוד רומז זיכרון כה מתוק; מחייכות השנים חלומות אבודים כך בשקט; ובוכה בי בלי קול, בדמעות נסתרות, האתמול...; 